b'\n_START_ARTICLE_\nSonja Lyubomirsky\n_START_PARAGRAPH_\nSonja Lyubomirsky yra rus\xc5\xb3 kilm\xc4\x97s psichologijos profesor\xc4\x97, dirbanti Kalifornijos universitete. Ji para\xc5\xa1\xc4\x97 \xe2\x80\x9eThe how of happiness\xe2\x80\x9c, knyg\xc4\x85 kurioje pateikiamos moksliniais atradimais pagr\xc4\xafstos strategijos, kaip tapti laimingesniu. Ji da\xc5\xbenai yra cituojama naujien\xc5\xb3 straipsniuose apie pozityvi\xc4\x85j\xc4\x85 psichologij\xc4\x85 ir laim\xc4\x99. Knygoje, kurioje kritikuojamos saviugdos knygos - \xe2\x80\x9eThe only self-help book you\xe2\x80\x98ll ever need\xe2\x80\x9c (liet. \xe2\x80\x9eVienintel\xc4\x97 saviugdos knyga, kurios jums kada nors prireiks\xe2\x80\x9c) \xe2\x80\x93 Lyubomirsky knyga \xe2\x80\x9eThe how of happiness\xe2\x80\x9c yra giriama u\xc5\xbe tai, kad ji pagr\xc4\xafsta moksliniais tyrimais. Ji yra ir viena i\xc5\xa1 leidinio \xe2\x80\x9eJournal of positive psychology\xe2\x80\x9c redaktori\xc5\xb3. Lyubomirsky yra gavusi milijono JAV doleri\xc5\xb3 penkeri\xc5\xb3 met\xc5\xb3 finansavim\xc4\x85 i\xc5\xa1 National Institute of Mental Health kartu su Kennon Sheldon t\xc4\x99sti ilgalaik\xc4\x97s laim\xc4\x97s tyrimus.\n_START_SECTION_\n"The how of happiness"\n_START_PARAGRAPH_\nKnygoje \xe2\x80\x9eThe how of happiness\xe2\x80\x9c moksliniais tyrimais pagrind\xc5\xbeiami teiginiai, kad labai verta kelti sau tiksla b\xc5\xabti laimingesniu, nes laimingumas lemia geresn\xc4\x99 sveikat\xc4\x85, didesn\xc4\xaf produktyvum\xc4\x85, k\xc5\xabrybingum\xc4\x85, geb\xc4\x97jim\xc4\x85 bendrauti ir kt., kad 50% laim\xc4\x97s nulemia genetiniai faktoriai, 10% lemia gyvenimo aplinkyb\xc4\x97s ir kad 40% savo laim\xc4\x97s kontroliuoja pats \xc5\xbemogus. Knygoje pateikiamos strategijos yra skirtos i\xc5\xa1naudoti tuos 40%, kuriuos \xc5\xbemogus gali kontroliuoti.'